Saudi Arabian Airlines aviakompaniyasining ikkinchi uchuvchisi Ar-Riyod aeroportiga bortida 220 yo‘lovchi bo‘lgan samolyotni ekipaj sardori parvoz vaqtida vafot etgandan keyin bir o‘zi qo‘ndirdi. Bu haqda Daily Mail nashri xabar bermoqda. Nashr ma’lumotlariga ko‘ra, Bish shahridan Ar-Riyodga uchayotgan samolyot sardori samolyotni qo‘ndirayotgan vaqtda yurak xurujidan vafot etgan. Ikkinchi uchuvchi boshqaruvni o‘ziga olib, samolyotni eson-omon qo‘ndirgan. Uchuvchi darhol tez yordam brigadasini chaqirtirgan. Biroq shifokorlar yetib kelguncha sardor vafot etib bo‘lgan. Taxminlarcha, uning o‘limi bir onda yuz bergan.